Coba jelasin Hari ini juga merupakan: dari 15 Januari dalam bahasa melayu dong

Hari John Chilembwe di Malawi;

Hari Abjad Korea di Korea Utara;

Hari Angkatan Tentera di India dan Nigeria.

588 SM - Nebuchadrezzar II dari Babylon menyerang Yerusalem yang diperintah Zedekiah. Serangan ini berkekalan sehingga 23 Julai 586 SM.

69 - Otho merampas kuasa di Rom, lalu mengisythiar dirinya selaku Maharaja Rom, tetapi cuma memerintah selama tiga bulan sebelum membunuh diri.

1582 - Rusia menyerahkan Livonia dan Estonia kepada Poland.

1759 - Muzium British (gambar) yang terletak di Bloomsbury, London dibuka kepada awam.

1777 - Perang Revolusi Amerika: New Connecticut (kini negeri Vermont) mengisytiharkan kemerdekaannya sendiri.

1782 - Superintenden Kewangan Robert Morris menghadap Kongres A.S. untuk mencadangkan penubuhan kilang syiling kebangsaan dan duit syiling perpuluhan.

1822 - Perang Kemerdekaan Yunani: Demetrius Ypsilanti dipilih sebagai presiden perhimpunan perundangan.

1844 - Universiti Notre Dame menerima piagamnya daripada negeri Indiana, A.S.

1865 - Perang Saudara Amerika: Fort Fisher, Carolina Utara jatuh di tangan pihak Kesatuan, maka berkecainya pelabuhan utama terakhir di pihak Gabungan.

1870 - Kartun politik buat julung kalinya memakai imej keldai sebagai lambang Parti Demokratik A.S ("A Live Jackass Kicking a Dead Lion" karya Thomas Nast untuk Harper's Weekly).

1885 - Jurugambar A.S. Wilson Bentley menjadi orang pertama yang diketahui mengambil gambar foto emping salji.

1889 - Syarikat Coca-Cola, dulu dikenali sebagai Pemberton Medicine Company, ditubuhkan di Atlanta, Georgia.

1892 - James Naismith menerbitkan peraturan bola keranjang.

1919 - Dua tokoh sosialis yang paling terkenal di Jerman, Rosa Luxemburg dan Karl Liebknecht diseksa dan dibunuh oleh Freikorps.

1919 - Satu tangki besar molases di Boston, Massachusetts pecah, membunuh 21 orang dan mencederakan 150 yang lain.

1936 - Binaan pertama yang dilitupi kaca sepenuhnya siap di Toledo, Ohio, bagi pihak Owens-Illinois Glass Company.

1943 - Perang Dunia Kedua: Tentera Empayar Jepun diusir dari Pulau Guadalcanal.

1943 - Perang Dunia II: Bermulanya serangan balas Soviet di Voronezh.

1943 - Bangunan pejabat dengan kapasiti terbesar di dunia, ibu pejabat Jabatan Pertahanan Amerika Syarikat Pentagon (gambar) ditahbiskan.

1947 - Mayat Elizabeth Short ("The Black Dahlia") ditemui di Leimert Park, Los Angeles, California.

1949 - Perang Saudara China: Angkatan Parti Komunis China merampas Tianjin daripada kerajaan Kuomintang.

1951 - Ilse Koch, isteri kepada komandan kem tumpuan Buchenwald, dihukum penjara seumur hidup oleh mahkamah di Jerman Barat.

1966 - Kerajaan Nigeria pimpinan Abubakar Tafawa Balewa digulingkan dalam satu rampasan kuasa oleh tentera.

1967 - Green Bay Packers menewaskan Kansas City Chiefs dalam kejohanan bola sepak Amerika peringkat kebangsaan pertama kali diadakan, kini dikenali sebagai Super Bowl I.

1969 - Kesatuan Soviet melancarkan kapal angkasa Soyuz 5.

1970 - Negara Biafra menyerah kalah setelah berjuang untuk berpisah dari Nigeria selama 32 bulan.

1970 - Muammar al-Qaddafi diisytiharkan sebagai Perdana Menteri Libya.

1973 - Perang Vietnam: Berikutan perkembangan rundingan damai, Presiden Richard Nixon mengumumkan pemberhentian serangan di Vietnam Utara.

1976 - Sara Jane Moore yang cuba membunuh Gerald Ford dihukum penjara seumur hidup.

1977 - Bencana udara Kälvesta ,hempasan pesawat terburuk dalam sejarah Sweden, meragut 22 nyawa.

1986 - Tarikan The Living Seas dibuka di EPCOT Center di Walt Disney World, Florida.

1991 - Tarikh luput PBB untuk tentera Iraq berundur dari Kuwait tamat menandakan permulaan Operasi Desert Storm.

1992 - Komuniti antarabangsa mengiktiraf kemerdekaan Slovenia dan Croatia dari Yugoslavia.

1993 - Ketua Mafia tersohor Salvatore Riina ditangkap di Sicily setelah bersembunyi selama tiga dekad.

1999 - Peristiwa Racak: 45 orang Albania dibunuh oleh angkatan keselamatan Yugoslavia di kampung Racak, Kosovo.

2001 - Wikipedia dilancarkan secara rasmi oleh Jimmy Wales dan Larry Sanger.

2005 - Nyala suria yang kuat melancarkan sinar X merentas sistem suria.

2005 - Pengorbit bulan SMART-1 ESA menemui unsur-unsur kalsium, aluminium, silikon, besi, dan lain-lain di permukaan bulan.

2007 - Barzan Ibrahim al-Tikriti, bekas ketua perisikan Iraq dan adik tiri Saddam Hussein, dan Awad Hamed al-Bandar, bekas ketua hakim Mahkamah Revolusi, dihukum gantung sampai mati di Iraq.

2009 - Korban serangan Israel di Genting Gaza meningkat melebihi 1000 orang, kebanyakannya orang awam.

2010 - Gerhana matahari anulus (gambar) paling lama bagi alaf ke-3 terjadi di sebahagian Afrika, Lautan Hindi dan Asia.

2010 - Banjir di Kenya meragut 38 nyawa dan memaksa 40,000 penduduk berpindah.